Emma Watson

Emma Charlotte Duerre Watson (; 1990-yil 15-aprelda tugʻilgan) ingliz aktrisasi va faolidir. U koʻplab blockbusterlar va mustaqil filmlarda jonlantirgan rollari, shuningdek, ayollar huquqlari boʻyicha amalga oshirgan ishlari bilan shuhrat qozongan. 2015-yilda Time jurnali Watsonni dunyoning eng nufuzli 100 kishisidan biri deya eʼlon qildi. Forbes va Vanity Fair nashrlari esa uni dunyodagi eng yuqori maosh oladigan aktrisalar qatoriga joylashtirdi.

Parijda tugʻilgan va Oxfordshireda oʻsgan Watson dastlab Dragon Schoolda, keyin esa Stagecoach Theatre Artsning Oxforddagi filialida aktyorlik boʻyicha tahsil olgan. Bolaligida u Harry Potter filmlarida Hermione Granger sifatida ilk professional rolini jonlantirganidan soʻng yulduzlik darajasiga koʻtarilgan boʻlib, ilgari faqat maktabda pyesalarida rollar oʻynagan. Watson 2007-yilda Ballet Shoes romani asosida suratga olingan telefilmida ham rol oʻynaydi hamda Desperoning sarguzashtlari (2008) multfilmidagi malika Pea personajiga ovoz beradi. Harry Potter film qismlarining final qismidagi rolidan soʻng, u My Week with Marilyn (2011) filmida ikkinchi darajali rolni, The Perks of Being a Wallflower (2012) filmida esa xushchaqchaq talaba rolini oʻynadi. Keyinchalik u Sofia Coppola tomonidan suratga olingan The Bling Ring (2013) filmida Alexis Neiers rolini hamda epik janrida suratga olingan Noah (2014) filmida titular qahramonning asrab olingan qizi rolini jonlantirganidan keyin yanada shuhrat qozondi. Oʻsha yili Watson BAFTAning Yilning eng yaxshi artisti nominatsiyasiga loyiq topildi. U, shuningdek, umumjahon boʻyicha eng kassabop filmlardan biri boʻlmish Sohibjamol va maxluq (2017) nomli musiqiy va romantik janridagi filmda Belle rolini hamda Little Women (2019) nomli drama janridagi filmda Meg March rolini gavdalantirgan.

2011-yildan 2014-yilgacha Watson oʻz vaqtini filmlar ustida ishlash hamda taʼlim olishni davom ettirishga sarfladi, jumladan 2014-yil may oyida Brown universitetining ingliz tili adabiyoti fakultenini tamomladi. Shu yili u BMT-ayollar Yaxshi niyat elchisi deb tayinlandi va gender tenglikni himoya qiluvchi BMT-ayollar kampaniyasi boʻlmish HeForSheni boshlashga koʻmaklashdi. 2018-yilda u taʼsischi oʻlaroq Time's Up UK tashkilotini ochishga koʻmaklashdi. Watson 2019-yilda Katta yettilikning ayollar huquqlari boʻyicha maslahat organiga tayinlangan, tashqi siyosat masalalari boʻyicha liderlar bilan maslahatlashgan. Uning modellashtirish ishlari Burberry va Lancôme uchun kampaniyalarni oʻz ichiga olgan. U, shuningdek, oʻz nomini People Tree barqaror brendining kiyik-kechak tarmogʻiga berdi. 2020-yilda u barqaror moda himoyachasi oʻlaroq hashamatli brendlar guruhi boʻlmish Kering direktorlar kengashiga qoʻshildi.


 Hayoti 
Emma Charlotte Duerre Watson 1990-yil 15-aprelda Parijda ingliz huquqshunoslar — Chris Watson va Jacqueline Luesby oilasida tugʻilgan. Watson besh yoshiga qadar Parij yaqinidagi Maisons-Laffitte kommunasida istiqomat qiladi. Ota-onasi u yoshligida ajrashishadi hamda Watson onasi bilan Angliyadan Oxfordshirega koʻchib oʻtadi, dam olish kunlarida esa vaqtini otasining Londondagi uyida oʻtkazadi. Watson aytishicha, u fransuzchada biroz soʻzlasha oladi, lekin avvalgidek „unchalik yaxshi emas“. Onasi va akasi bilan Oxfordga koʻchib kelganidan soʻng, u Dragon Schoolda tahsil oldi, u yerda 2003-yilga qadar qoldi. Olti yoshidan u aktrisa boʻlishni istaydi hamda sirtqi teatr maktabi hisoblangan Stagecoach Theatre Artsning Oxforddagi filialida qoʻshiqchilik, raqs va aktyorlik boʻyicha tahsil oladi.

 Filmografiyasi 

 Yil Nomi Rol Izoh 2001 Harry Potter va hikmatlar toshi Hermione Granger 2002 Harry Potter va maxfiy hujra 2004 Harry Potter va Azkaban mahbusi 2005 Harry Potter va Alanga kubogi 2007 Harry Potter va Feniks Jamiyati 2008 Desperoning sarguzashtlari Malika Pea Ovoz bergan 2009 Harry Potter va Tilsim shahzodasi Hermione Granger 2010 Harry Potter va Ajal tuhfasi- 1qism 2011 Harry Potter va ajal tuhfasi: 2-qism My Week with Marilyn Lucy 2012 The Perks of Being a Wallflower Sam 2013 The Bling Ring Nicki Moore This Is the End Oʻzi 2014 Noah Ila 2015 Colonia Lena Regression Angela Gray 2017 Sohibjamol va maxluq Belle The Circle Mae Holland 2019 Little Women Margaret „Meg“ March

 Televideniye 
 Yil Nomi Rol Izoh 2007 Ballet Shoes Pauline Fossil Televizion film 2015 The Vicar of Dibley Reverend Iris Qism: „The Bishop of Dibley“

 Musiqiy kliplar 
 Yil Nom Rol Artist 2010 „Say You Don't Want It“ Lady One Night Only
 Mualliflik maqolalari 


 Mukofotlari 

 Manbalar 

 Adabiyotlar 

 Lees, Paris (15-aprel 2020). "From The Archive: Emma Watson On Being Happily "Self-Partnered" At 30". British Vogue.

 Havolalar 

 Emma Watson HeForShe kampaniyasida (2014) — Rasmiy BMT videosi


 Guides: Harry Potter aktyorlari BBC saytida


Turkum:1990-yilda tugʻilganlar
Turkum:Yashayotgan insonlar

Turkum:Angliyalik aktrisalar
Turkum:Parijda tugʻilganlar
Turkum:Britaniyalik faollar